Diari Oficial de la Generalitat Valenciana


Sumari del DOGV 508, del 19-01-1987 (1987/807946)

DECRET 158/1986, de 22 de desembre, del Consell de la Generalitat Valenciana, pel qual s'aprova la Constitució i els Estatuts de la Gerència Municipal d'Urbanisme de l'Ajuntament de València.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/12/22/158/dof/vci/html**

### Dades del document

Número de DOGV
:   508

Data del DOGV
:   19-01-1987

Secció del DOGV
:   DISPOSICIONS GENERALS

Número del document
:   1987/807946


Data del document
:   22-12-1986

Organisme emissor
:   Conselleria d'Administració Pública

Tipus de document
:   Decret

Decret 158/1986, de 22 de desembre, del Consell de la Generalitat Valenciana, pel qual s'aprova la Constitució i els Estatuts de la Gerència Municipal d'Urbanisme de l'Ajuntament de València.  
L'Ajuntament de València, mitjançant sessió del dia 24 de juliol de 1986, aprovà la Constitució i els Estatuts de la Gerència Municipal d'Urbanisme.   
La Conselleria d'Administració Pública sol·licità de la Conselleria d'Obres Públiques, Transports i Urbanisme, amb data 26 d'agost de 1986, l'informe a què fa referència l'article 215.3 de la Llei del Sòl.   
El Reial Decret 299/1979, de 26 de gener, sobre transferències de funcions i serveis de l'Administració de l'Estat a la Comunitat Valenciana, en matèria d'urbanisme, entre altres, traspassà la constitució i l'aprovació dels Estatuts de les Gerències Municipals d'Urbanisme.   
En atenció d'aquests motius, vist l'expedient instruït per l'Ajuntament de València per a l'aprovació de la Gerència Municipal d'Urbanisme, l'article 215 de la Llei del Sòl, i a proposta del Conseller d'Administració Pública, amb la deliberació prèvia del Consell, en la reunió del dia 22 de desembre de 1986,   
DECRETE:   
Article primer  
S'aprova la constitució i els Estatuts de la Gerència Municipal d'Urbanisme de l'Ajuntament de València, que es regirà pels Estatuts que en l'annex d'aquest Decret es transcriuen, integrats per 35 articles, una disposició final i quatre disposicions transitòries.   
Article segon  
Que d'acord amb el que preveu l'article 215.3 de la Llei del Sòl i 18.1. d) del Reglament de Gestió Urbanística, les facultats del Gerent seran les determinades en l'article 15 dels Estatuts, i el règim de recursos contra les Resolucions del Consell de Gerència o del Gerent el determinat en l'article 34 dels mateixos Estatuts.   
València, 22 de desembre de 1986.   
El President de la Generalitat,  
JOAN LERMA I BLASCO  
El Conseller d?Administració Pública,  
VICENT SOLER I MARCO  
ANNEX  
ESTATUTS DE LA GERENCIA  
MUNICIPAL D'URBANISME  
TITOL PRIMER  
Naturalesa, fins i competència  
Article primer  
L'Ajuntament de València tot emparant-se en la Llei del Sòl, en la legislació de Règim Local i en les previsions reglamentàries que les desplegaren, i amb les fiscalitzacions prèvies de les autoritats competents, crea la Gerència Municipal d'Urbanisme, com a Entitat dotada de personalitat jurídica i patrimoni independents amb plena capacitat jurídica, i podrà adquirir, alienar, posseir, reivindicar, permutar, gravar i hipotecar tota mena de béns; obligar-se; celebrar contractes, qualssevulla que en siga la naturalesa; establir, explotar i prestar serveis; tot emprant els modos de gestió autoritzats per a les Corporacions Locals per llurs disposicions específiques i la Llei del Sòl; exercitar accions i excepcions i interposar recursos de tota mena, sempre que aquests actes es realitzen per al compliment dels fins i en exercici de les competències que se li assignen en aquests Estatuts.   
Article segon  
La Gerència Municipal d'Urbanisme quedarà sotmesa a la tutela, la fiscalització i el control de l'entitat que la funda, que és el Municipi de València.   
Article tercer  
U. Correspondrà a la Gerència Municipal d'Urbanisme el desenvolupament, en el terme municipal de València, de les competències urbanístiques que l'ordenament vigent atribueix a l'Administració Municipal. Les competències a què fa referència aquest article seran realitzades per la Gerència Municipal d'Urbanisme sota la tutela de l'Ajuntament de València, i tindran, en qualsevol cas, el caràcter de delegades de la Corporació Municipal que la crea.   
Dos. En qualsevol cas, serà de la seua especial competència:   
a) Elaborar i proposar a l'Ajuntament l?aprovació del programa a mitjà i llarg termini, d?actuació urbanística i la declaració de prioritats de la Gerència Municipal d'Urbanisme, que s'integrarà en els Plans d?Actuació Municipal.   
b) Elaborar i proposar a l'Ajuntament l?aprovació del Pressupost de la Gerència Municipal d'Urbanisme i dels Comptes de Liquidació d'aquest.   
c) Estudiar, redactar, informar i proposar a l'Ajuntament l?aprovació inicial, provisional o definitiva, segons que s'escaiga en cada cas, en els termes que reglamentàriament s'establesca, dels avançaments i els projectes de Plans Parcials i Especials d?Ordenació Urbana, de Plans d'Actuació Urgent i Catàlegs, Estudis de Detall i Projectes d?Urbanització, ja siguen d'iniciativa pública o privada. Igualment s'escaurà d'estudiar, elaborar, informar i tramitar les revisions i les modificacions dels esmentats Plans i del Pla General.   
d) Executar els Plans i els Programes que resulten aprovats.   
e) Realitzar la gestió municipal en matèria d'habitatges d'acord amb la política municipal d'habitatge establerta en el Programa d?actuació de la Gerència.   
f) Estudiar, redactar, informar i proposar a l'Ajuntament l?aprovació dels projectes d?edificació, tant de nova planta com de rehabilitació, d'iniciativa o de competència municipal redactats per la Gerència Municipal d'Urbanisme o pel seu encàrrec i alhora adjudicar i vigilar l?execució de les obres.   
g) Estudiar, redactar, informar i proposar a l'Ajuntament l?aprovació dels projectes d'infrastructura urbana, d'iniciativa o de competència municipal redactats per la Gerència Municipal d'Urbanisme o pel seu encàrrec llevat dels relatius al cicle integral de l'aigua, i alhora adjudicar i vigilar l?execució de les obres.   
h) Redactar i aprovar els Plecs de Condicions tècniques, econòmiques i jurídiques i contractar obres que no exigesquen crèdits superiors als consignats en el Pressupost de la Gerència Municipal d'Urbanisme.   
i) Gestionar el manteniment de la infrastructura i l'equipament urbà, quan aquest manteniment siga de competència municipal i llevat d'aquells elements l'explotació dels quals estiga encomanada a un Organ de Gestió o Servei Municipal alié a la Gerència d'Urbanisme.   
j) Estudiar, redactar, informar i proposar a l'Ajuntament l?aprovació, provisional o definitiva, segons que s'escaiga en cada cas en els termes que reglamentàriament s'establesquen, dels projectes d'Ordenances d?Edificació i Us del Sòl, tant les generals com les que afecten determinades zones del terme municipal.   
k) Realitzar la gestió del Patrimoni Municipal del Sòl, d'acord amb la política municipal del sòl establerta en el Programa d?Actuació de la Gerència, i a tal finalitat podrà: adquirir, posseir, reivindicar, administrar, gravar i alienar tota mena de béns, i alhora assumir la titularitat fiduciària de disposició; la dominical correspondrà al Municipi de València. Igualment, podrà adquirir, per qualsevol títol, terrenys destinats a la formació de reserves del sòl, preparació de solars o qualsevol altra finalitat anàloga de caràcter urbanístic   
l) Constituir drets de superfície en terrenys del Patrimoni Municipal del Sòl, d'acord amb la Llei del Sòl, i també en els de propietat privada per causa justificada d'utilitat pública o interés social mitjançant la corresponent indemnització i d'acord amb el que disposen les Lleis.   
ll) Iniciar, tramitar i proposar a l'Ajuntament l?aprovació dels projectes d?expropiació forçosa per motius urbanístics, i també llur execució.   
m) Aprovar les cessions oneroses de béns del Patrimoni Municipal del Sòl, sempre que aquestes no es realitzen a preu inferior de cost, i també informar les cessions gratuïtes o que es realitzen a preu inferior de cost.   
n) Preparar, informar, tramitar i proposar la resolució dels expedients de parcel·lació, reparació, regularització de finques i compensació.   
ñ) Preparar, informar, tramitar i proposar la delimitació dels polígons d'actuació urbanística i realitzar les consegüents actuacions en els termes de la Llei del Sòl, elegint en cada cas els sistemes d?actuació urbanística i les possibles formes de gestió aplicables.   
o) Estudiar, redactar, informar i proposar a l'Ajuntament l?aprovació del projecte d?índex Municipal de Valoració del Sòl.   
p) Exercir la inspecció urbanística aplicant, si s'escau, en els termes que reglamentàriament s'establesca, i sense perjudici de les facultats sancionadores que es reserva l'Ajuntament, les sancions que corresponguen per motiu d'infraccions urbanístiques en la quantia que determina la normativa vigent.   
q) Expedir la informació i les cèdules urbanístiques.   
r) Tramitar i, si s'escau, concedir tota mena de llicències: urbanístiques, d'ús i activitats.   
s) Preparar, informar, tramitar i resoldre els expedients d'assenyalament de línies, alineacions i rasants.   
t) Ordenar, en els termes que reglamentàriament s'establesquen, i sense perjudici de les facultats que en aquesta matèria es reserva l'Ajuntament, l?execució, la suspensió d'obres i altres usos i la demolició, i així mateix la clausura d'activitats clandestines, quan ho requeresquen els interessos urbanístics.   
u) Resoldre els expedients de declaració de ruïna.   
v) Dur el Registre Municipal de Solars i altres Immobles d?Edificació Forçosa, amb les facultats que les disposicions reguladores atribueixen als Ajuntaments.   
w) Proposar a l'Ajuntament la imposició de tota mena d'exaccions urbanístiques autoritzades per la Llei del Sòl.   
x) Redactar i proposar a l'Ajuntament l?aprovació del Reglament de Règim Intern de la Gerència d'Urbanisme, i també de les posteriors modificacions.   
y) Proposar la modificació d'aquests Estatuts.   
z) La resta de competències que l'Ajuntament expressament li atribuesca.   
Article quart  
U Els acords que adopten els distints òrgans de la Gerència, dins llurs respectives atribucions, seran eficaços i executius quan actuen les competències urbanístiques atribuïdes pel Municipi a la Gerència. En la resta de supòsits les decisions que adapten seran, segons els casos, acords sotmesos a aprovació municipal, propostes o informes previs a les resolucions dels òrgans municipals ordinaris. Pel que fa als actes que s'esdevinguen en execució de les competències que puguen delegar-li altres organismes, s'atindrà als termes de la delegació.   
Dos. L'Ajuntament de València, a través dels seus òrgans de Govern corresponents, es reserva en matèria d'urbanisme les competències següents:   
a) Aprovar, a mitjà i llarg termini, el programa d?actuació urbanística i la declaració de prioritats de la Gerència Municipal d'Urbanisme, que s'integrarà en els plans d?actuació municipal.   
b) Aprovar inicialment, provisional o definitiva, segons que s'escaiga en cada cas, en els termes que reglamentàriament s'establesquen, Plans, Programes i Projectes de tota mena, tant d'iniciativa privada com d'iniciativa publica.   
c) Aprovar provisionalment o definitiva, segons que s'escaiga en cada cas, les ordenances que elabore la Gerència Municipal d'Urbanisme.   
d) Aprovar els projectes d?expropiació forçosa per motius urbanístics.   
e) Aprovar Plecs de Condicions i contractació d'obres que exigesquen crèdits superiors als consignats en el Pressupost de la Gerència Municipal d'Urbanisme.   
f) Aprovar el projecte d'Index Municipal de Valoració del Sòl.   
g) Acordar, a proposta de la Gerència Municipal d'Urbanisme, la imposició de les sancions per infracció urbanística que s'establesquen reglamentàriament.   
h) Ordenar a proposta de la Gerència Municipal d'Urbanisme, quan ho requeresquen els interessos urbanístics, l'execució, la suspensió d'obres i altres usos i la demolició en els casos en què s'establesquen reglamentàriament.   
i) Aprovar les cessions gratuïtes, o que es realitzen a preu inferior del cost, de béns del Patrimoni Municipal del Sòl.   
j) Acordar la imposició dels arbitris fiscals i resta d'exaccions previstes en la Llei del Sòl, la recaptació dels quals serà duta a terme pels Serveis Generals.   
k) Aprovar el Pressupost de la Gerència Municipal d'Urbanisme i dels Comptes de Liquidació d'aquest. Als efectes de l?aprovació dels comptes, l'Ajuntament podrà auditor la informació comptable de la Gerència d'Urbanisme.   
1) Decidir la integració voluntària, amb altres Municipis, en Mancomunitats, Consorcis, Agències o Empreses de caràcter públic a efectes urbanístics.   
m) Aprovar el Reglament de Règim Intern de la Gerencia Municipal d'Urbanisme, i també les posteriors modificacions.   
n) Aprovar la modificació d'aquests Estatuts.   
ñ) La resta de competències que l'Ajuntament no haja atribuït a la Gerència Municipal d'Urbanisme.   
TITOL SEGON  
Organització  
CAPITOL I  
Dels òrgans  
Article cinqué  
L'activitat de la Gerència Municipal d'Urbanisme es desenvoluparà a través dels òrgans següents:   
1. El Consell de Gerència.   
2. El Gerent.   
Article sisé  
1. El Consell de Gerència tindrà com a missió la direcció, el control i la coordinació de la política urbanística a desenvolupar en el Municipi de València dins els límits establerts en aquests Estatuts.  
2. El Consell de Gerència és un òrgan col·legiat, deliberant, de treball i decisori i en aquest sentit amb capacitat d'informe, proposta i, si s'escau, resolució.   
3. El Consell de Gerència estarà constituït pel President, el Vicepresident i els Vocals. Aquests en seran un mínim de cinc i un màxim de nou.   
4. Serà President del Consell l'Alcalde.   
5. Serà Vicepresident el Regidor Delegat d'Urbanisme.   
6. Seran Vocals els Regidors elegits per l'Ajuntament Ple i serà garantida, en tot cas, la representació de tots els grups polítics municipals.   
El Regidor Delegat d'Hisenda serà Vocal nat.   
7. El Gerent, el Secretari i l'Interventor de la Gerència assistiran a les sessions del Consell, amb veu però sense vot. Amb igual qualitat podran assistir si s'escau, els Caps dels Serveis de la Gerència.   
Article seté  
El Secretari i l'Interventor de la Gerència Municipal d'Urbanisme seran nomenats pel Ple de l'Ajuntament, a proposta del Consell de Gerència, d'entre aquells funcionaris que tinguen la titulació adequada i exerciran les funcions de delegació del Secretari i Interventor de la Corporació.   
Article vuité  
El Gerent serà designat pel Conseller d?Administració Pública, a proposta de l'Ajuntament de València, per iniciativa del President del Consell de Gerència. Aquesta designació haurà de recaure en persona especialment capacitada per posseir l'experiència necessària i titulació superior, per bé que no haurà de trobar-se incursa en cap dels supòsits següents:   
a) Ser deutor directe, o subsidiari, a fons municipals, provincials o de l'Estat, contra qui s'hagués expedit manament d'apressament.   
b) Ser part interessada en contractes o subministraments amb càrrec a fons públics dins el terme municipal de València.   
c) Tenir entaulat contenciós judicial o administratiu amb l'Ajuntament o amb establiments dependents, en qualitat d'Advocat o Procurador.   
d) Estar inhabilitat per a ocupar càrrecs públics.   
Article nové  
Les condicions del càrrec de Gerent es regularan mitjançant contracte, amb una duració de quatre anys, prorrogable de comú acord per períodes quadriennals successius, i en el qual figurarà expressament la impossibilitat d'exercir professió privada o ser membre, conseller, accionista o empleat de societats o empreses que es dediquen a activitats relacionades amb les competències de la Gerencia, i també percebre qualsevol tipus de retribució.   
Article deu  
El Gerent cessarà per qualssevol de les causes següents:   
a) Per decisió pròpia manifestada per escrit al President del Consell de Gerència i acceptada per l'Ajuntament Ple.   
b) Si amb posterioritat a la designació es produïa la concurrència d'algun dels supòsits arreplegats en els articles vuité i nové d'aquests Estatuts.   
c) Per decisió de l'Ajuntament Ple, a proposta del Consell de Gerència, sense perjudici de la indemnització que escaiga.   
d) Per la comissió de faltes que comporten el cessament o la destitució d'acord amb les previsions reglamentàries vigents en matèria de funció pública de l?Administració Local.   
e) Per venciment o caducitat del contracte quan aquest no fas prorrogat en els termes de l'article nové d'aquests Estatuts.   
Article onze  
El Gerent estarà obligat a dedicar íntegrament i plenament la seua activitat al desenvolupament de les funcions que se li encomanen, i sobre ell pesaran les obligacions genèriques dels funcionaris locals i les específiques que es deriven d'aquests Estatuts.   
CAPITOL II  
El Consell de Gerència  
Article dotze  
El President del Consell de Gerència serà l'Alcalde. Li correspondrà la superior representació de la Gerència en tots aquells actes que intervinga aquesta i en tota mena d'assumptes administratius i jurisdiccionals. A tal efecte podrà atorgar els necessaris poders i delegacions, i en especial tindrà les atribucions següents:   
a) Convocar, presidir, suspendre i alçar les sessions del Consell les deliberacions del qual dirigirà.   
b) Publicar i vigilar el compliment dels acords del Consell de Gerència.   
c) Tenir la representació de la Gerència d'Urbanisme en tots aquells Consells, Juntes o organismes de caire semblant on aquella haja d'ésser-hi.   
d) Representar la Gerència d'Urbanisme en tota mena d'actes i negocis jurídics que no siguen, en virtut d'aquests Estatuts, competència específica d'altre òrgan.   
e) Decidir, quan no fas possible de convocar el Consell per raons d'urgència, les qüestions de competència d'aquest, i també l'exercici d'accions, excepcions i recursos en les mateixes circumstàncies, havent de donar compte de la seua actuació al Consell en la primera sessió que se celebre.   
f) Presidir les subhastes i els concursos per a rendes i arrendaments, i també per a subministraments i tota mena d'adjudicacions competència del Consell de Gerència, en els termes d'aquests Estatuts.   
g) Ordenar, a proposta del Gerent, els pagaments que reglamentàriament aquest no puga ordenar.   
Article tretze  
El Vice-president auxiliarà el President en el compliment de les seues funcions i el substituirà en els casos d'absència, impediment o per raó d'una delegació expressa de funcions.   
Article catorze  
El Consell de Gerència exercirà les competències següents:   
1. Elaborar i proposar a l'Ajuntament l'aprovació, a mitjà i llarg termini, del Programa d?Actuació Urbanística i declaració de prioritats de la Gerència Municipal d'Urbanisme, que s'integrarà en els plans d'actuació municipal.   
2. Aprovar el Programa anual d'actuació de la Gerència d'Urbanisme.   
3. Aprovar els projectes de Pressupostos de la Gerència d'Urbanisme, i també les habilitacions de crèdit amb càrrec a aquests.   
4. Aprovar la rendició anual de comptes i de balanços mensuals, i conèixer sobre els comptes mensuals i la situació de fons, i el cost i rendiment dels Serveis de la Gerència d'Urbanisme.   
5. Proposar a l'Ajuntament l?aprovació inicial, provisional o definitiva, segons que s'escaiga en cada cas, en els termes que reglamentàriament s'establesca, de tots els Plans i Projectes Urbanístics redactats, estudiats i informats tant pel Gerent com pels Serveis de la Gerència Municipal d'Urbanisme i l?aprovació dels quals siga competència de la Corporació.   
Igualment procedirà a tramitar les revisions i modificacions dels esmentats Plans i del Pla General.   
6. Proposar a l'Ajuntament l?aprovació dels projectes d?edificació, tant de nova planta com de rehabilitació, d'iniciativa o de competència municipal redactats per la Gerència d'Urbanisme o pel seu encàrrec, i també adjudicar les obres.   
7. Procedir, si s'escau, a l?adjudicació d'habitatges municipals.   
8. Proposar a l'Ajuntament l?aprovació dels projectes d'infrastructura urbana, d'iniciativa o competència municipal redactades per la Gerència d'Urbanisme o pel seu encàrrec, i així mateix adjudicar les obres, llevat de les relatives al cicle integral de l'aigua.   
9. Aprovar els Plecs de condicions tècniques, econòmiques i jurídiques i contractar obres que no exigesquen crèdits superiors als consignats en el pressupost de la Gerència d'Urbanisme.   
10. Aprovar els plecs de condicions tècniques, econòmiques i jurídiques per a la contractació de la redacció de tota mena d'instruments de planejament i projectes que hagen de ser elaborats per professionals externs a la Gerència, i adjudicar-ne els contractes.   
11. Celebrar convenis amb Organismes públics i entitats privades per al millor desenvolupament de llurs fins i per a la prestació de serveis, i proposar a l'Ajuntament, si s'escau, la integració voluntària en Mancomunitats, Consorcis, Agències o Empreses de caràcter públic a efectes urbanístics.   
12. Proposar a l'Ajuntament l?aprovació provisional o definitiva segons que s'escaiga en cada cas en els termes que reglamentàriament s'establesquen dels projectes d'Ordenances d?Edificació i Us del Sòl, tant les generals com les que afecten a determinades zones del terme municipal.   
13. Realitzar, com a titular fiduciari, la gestió del Patrimoni Municipal del Sòl, i sancionar les propostes que faça el Gerent pel que fa a l?adquisició, la possessió la reivindicació, l?administració, el gravamen i l?alineació de tota mena de béns per a la susdita finalitat, i també les relatives a l?adquisició, per qualsevol títol, de terrenys destinats a la formació de reserves del sòl, preparació de solars o qualsevol altra finalitat anàloga de caràcter urbanístic.   
14. Informar sobre les cessions gratuïtes, o que es realitzen a preu inferior al cost, de béns del Patrimoni Municipal del Sòl.   
15. Constituir, a proposta del Gerent, drets de superfície en terrenys del Patrimoni Municipal del Sòl, d'acord amb la Llei del Sòl, i també en els de propietat privada per causa justificada d'utilitat pública o interès social, mitjançant la corresponent indemnització i d'acord amb el que disposen les Lleis.   
16. Proposar a l'Ajuntament l?aprovació dels projectes d?expropiació forçosa per motius urbanístics i també executar aquests.   
17. Proposar, a l'Ajuntament, l'aprovació dels expedients de parcel·lació, regulació de finques i compensació, i designar d'entre els seus membres o per delegació en el Gerent o funcionari qualificat de la Gerència representant en les Juntes de compensació, i també aprovar definitivament els projectes de reparcel·lació.   
18. Proposar, a l'Ajuntament, l?aprovació dels projectes de delimitació de polígons, i també les consegüents actuacions a realitzar en els termes de la Llei del Sòl.   
19. Proposar, a l'Ajuntament, l?elecció, en cada cas, dels sistemes d?actuació urbanística i les possibles formes de gestió.   
20. Proposar a l'Ajuntament l?aprovació del projecte d'Index Municipal de Valoració del Sòl.   
21. Imposar, si s'escau, a proposta del Gerent, i en els termes que reglamentàriament s'establesquen sense perjudici de les facultats sancionadores que es reserve l'Ajuntament, les sancions que corresponguen per motiu d'infraccions urbanístiques en la quantia que determine la normativa vigent.   
22. Proposar a l'Ajuntament, en els termes que reglamentàriament s'establesquen, i en virtut de la reserva de competències al seu favor prevista en aquests Estatuts, la imposició de les sancions que corresponguen per motiu d'infraccions urbanístiques, en la quantia que determine la normativa vigent, i també executar els acords municipals en aquesta matèria.   
23. Proposar a l'Ajuntament la concessió, si s'escau, de tota mena de llicències: urbanístiques, d'usos i activitats.   
24. Ordenar a proposta del Gerent, en els termes que reglamentàriament s'establesquen i sense perjudici de les facultats que en aquesta matèria es reserve l'Ajuntament, l?execució, la suspensió d'obres i altres usos i la demolició, i també la clausura d'activitats clandestines quan ho requeresquen els interessos urbanístics.   
25. Proposar a l'Ajuntament, en virtut de la reserva de competències al seu favor prevista en aquests Estatuts, l?adopció d'acords que comporten, d'acord amb els termes que reglamentàriament s'establesquen, l?execució, la suspensió d'obres i altres usos i la demoliciô per raó d'interessos urbanístics, i també executar els acords municipals en aquesta matèria.   
26. Resoldre els expedients de declaració de ruïna.   
27. Adoptar, a proposta del Gerent, acords sobre inclusió de finques en el Registre Municipal de Solars i altres immobles d?Edificació Forçosa, i ordenar, si s'escau, les vendes forçoses o expropiacions que es deriven de les inclusions.   
28. Proposar a l'Ajuntament la imposició de tota mena d?Exaccions Urbanístiques autoritzades per la Llei del Sòl.   
29. Crear, modificar i suprimir, els Serveis de la Gerència d'Urbanisme i la distribució de funcions entre ells, dins dels límits d'aquests Estatuts i dels que s'establesquen reglamentàriament.   
30. Elaborar la proposta per a la designació del Gerent.   
31. Nomenar el personal directiu de la Gerència a proposta del Gerent, sense perjudici de les competències dels Organs Municipals que corresponguen.   
32. Aprovar, en el marc de les polítiques de personal elaborades per l'Ajuntament, i a proposta del Gerent, les plantilles de la Gerència Municipal d'Urbanisme que hauran d?especificar els llocs que hauran de ser coberts per funcionaris i quins podran ser-ho per personal sotmés al règim laboral.   
33. Aprovar, en el marc de les polítiques de personal elaborades per l'Ajuntament, i a proposta del Gerent, tot el que fa referència a la contractació i les retribucions del personal que presta serveis en la Gerència Municipal d'Urbanisme, i també els convenis i les sancions de les qualificades «molí greus» del personal sotmés a règim laboral.   
34. Exercitar accions, excepcions i recursos.   
35. Redactar i proposar a l'Ajuntament l?aprovació del Projecte de Reglament de Règim intern de la Gerència d'Urbanisme i de les seues posteriors modificacions.   
36. Proposar la modificació d'aquests Estatuts.   
37. Resoldre en tota la resta de matèries sobre les quals el Gerent tinga competència per a estudiar, elaborar, preparar, informar, tramitar o proposar la resolució.   
38. L'exercici de la resta de competències no expressament atribuïdes al Gerent i d'aquelles altres que l'Ajuntament de València pogués encomanar-li expressament en el futur.   
CAPITOL III  
Del Gerent  
Article quinze  
El Gerent exercirà les competències següents:   
1. Executar i fer complir els acords del Consell de Gerència.   
2. Elaborar la proposta, a mitjà i llarg termini, de Programa d?Actuació Urbanística i declaració de prioritats de Gerència Municipal d'Urbanisme amb especial atenció a les bases d?actuació del planejament que calga ser redactat, revisat o sotmés a control de la Gerència d'Urbanisme, que s'integrarà en els Plans d?Actuació Municipal.   
3. Elaborar la proposta de Programa d?Actuació Anual.   
4. Redactar el Projecte de Pressupostos de la Gerència d'Urbanisme, assistit de l'Interventor,   
5. Sotmetre a l?aprovació del Consell la rendició anual de comptes i els balanços mensuals.   
6. Informar al Consell sobre el cost i el rendiment dels Serveis de la Gerència d'Urbanisme.   
7. Estudiar, redactar i informar sobre els Plans, Programes i Projectes de tota mena, tant d'iniciativa pública o privada com les revisions i modificacions dels esmentats Plans i del Pla General.   
8. Estudiar, redactar i informar sobre els projectes d?edificació, tant de nova planta com de rehabilitació, d'iniciativa o de competència municipal redactats per la Gerència d'Urbanisme i així mateix vigilar l?execució de les obres.   
9. Estudiar, redactar i informar sobre els projectes d'infrastructura urbana, d'iniciativa o de competència municipal, redactats per la Gerència Municipal d'Urbanisme o pel seu encàrrec, així mateix vigilar l?execució de les obres, llevat de les relatives al cicle integral de l'aigua.   
10. Gestionar el manteniment de la infrastructura i equipament urbà en els casos en què siga competència de la Gerència Municipal d'Urbanisme.   
Il. Estudiar, redactar i informar sobre els projectes d'Ordenances d?Edificació i Us del Sòl, tant les generals com les que afecten a determinades zones del terme Municipal.   
12. Redactar els Plecs de Condicions Tècniques, econòmiques i jurídiques per a la contractació, tant d'obres que no exigesquen crèdits superiors als consignats en el Pressupost de la Gerència d'Urbanisme com de la redacció de tota mena d'instruments de planejament i projectes que hagen de ser elaborats per professionals externs a la Gerència.   
13. Proposar al Consell adquisicions, reivindicacions, mesures en relació amb la possessió i l?administració, els gravàmens i les alienacions de tota mena de béns per a la gestió del Patrimoni Municipal del Sòl, i les relatives a l?adquisició per qualsevol títol, de terrenys destinats a la formació de reserves del sòl, preparació de solars o qualsevol altra finalitat anàloga de caràcter urbanístic.   
14. Administrar els béns que integren el patrimoni del qual és titular dominical la Gerència d'Urbanisme.   
15. Proposar al Consell la constitució de drets de superfície en terrenys del Patrimoni Municipal del Sòl, d'acord amb la Llei del Sòl, i en els de propietat privada per causa justificada d'utilitat pública o d?interès social mitjançant la corresponent indemnització d'acord amb el que disposen les Lleis.   
16. Iniciar i tramitar els expedients d?expropiació forçosa per motius urbanístics, i executar-los.   
17. Tramitar els expedients de subhasta de solars.   
18. Informar sobre les cessions gratuïtes o que es realitzen a preu inferior al cost, de béns del Patrimoni Municipal del Sòl.   
19. Tramitar els expedients de parcel·lació, regularització de finques i compensació i assistir la representació municipal en les Juntes de Compensació.   
20. Proposar al Consell la tramitació dels projectes de delimitació per polígons i gestionar i tramitar les consegüents actuacions en els termes de la Llei del Sòl.   
21. Proposar al Consell, en cada cas, els sistemes d?actuació i les possibles formes de gestió aplicables.   
22. Estudiar, redactar i informar el projecte d'Index Municipal de Valoració del Sòl.   
23. Exercir la inspecció urbanística i proposar, si s'escau, al Consell en els termes que reglamentàriament s'establesquen i sense perjudici de les facultats sancionadores que es reserva l'Ajuntament, la imposició de les sancions que corresponguen per motius d'infraccions urbanístiques i en la quantia que determina la normativa vigent.   
24. Expedir informes o cèdules urbanístiques, amb la tramitació prèvia reglamentària.   
25. Tramitar, i si s'escau proposar al Consell, la concessió de llicències urbanístiques: d'urbanística, d'usos i activitats.   
26. Preparar, informar, tramitar i resoldre els expedients d'assenyalament de línies, alineacions i rasants.   
27. Proposar al Consell en els termes que reglamentàriament s'establesquen i sense perjudici de les facultats que en aquesta matèria es reserva l'Ajuntament l?execució, la suspensió d'obres i altres usos i l'enderrocament, quan ho requeresquen els interessos urbanístics.   
28. Tramitar i si s'escau proposar al Consell la resolució dels expedients de declaració de ruïna.   
29. Proposar al Consell la inclusió de finques en el Registre Municipal de Solars i altres Immobles d?Edificació Forçosa.   
30. Proposar al Consell d'acord amb la legislació vigent les vendes forçoses o expropiacions que es deriven dels expedients d?inclusió d'immobles en el Registre Municipal de Solars i altres Immobles d?Edificació Forçosa.   
31. Ordenar el desallotjament d'immobles per causa d?expropiació, ruïna o inclusió de finques en el Registre Municipal de Solars i altres Immobles d?Edificació Forçosa.   
32. Proposar al Consell la imposició de tota mena d'exaccions urbanístiques autoritzades per la Llei del Sòl.   
33. Exercir la jefatura i direcció immediata de tots els serveis de la Gerència d'Urbanisme, i de totes les seues dependències inspeccionant-ne, fiscalitzant-ne i vigilant-ne l'activitat sense perjudici de les funcions que corresponguen als Organs Municipals competents.   
34. Exercir per delegació del President del Consell de Gerència la Jefatura del personal al servei de la Gerència d'Urbanisme.   
35. Proposar al Consell el nomenament del personal directiu de la Gerència Municipal d'Urbanisme, sense perjudici de les competències dels òrgans municipals que corresponguen.   
36. Proposar al Consell de Gerència les plantilles de personal de la Gerencia Municipal d'Urbanisme que hauran d?especificar quins llocs hauran de ser coberts per funcionaris i quins podran ser-ho per personal sotmés al règim laboral.   
37. Adscriure el personal funcionari no directiu de la Gerència d'Urbanisme als llocs corresponents de la plantilla.   
38. Proposar, en el marc de les polítiques de personal elaborades per l'Ajuntament, tot el que faça referència a la contractació i les retribucions del personal que presta serveis en la Gerència Municipal d'Urbanisme, i els convenis i les sancions de les qualificades «molí greus» del personal sotmés a règim laboral.   
39. Ordenar, en relació amb el personal funcionari al servei de la Gerència Municipal d'Urbanisme, la incoació d'expedients disciplinaris amb submissió al Consell per a llur resolució.   
40. Sancionar les faltes qualificades de lleus o menys greus del personal al servei de la Gerència Municipal d'Urbanisme sotmés a la legislació laboral.   
41. Proposar al Consell de Gerència la contractació del personal eventual o temporer per al seu període inferior a sis mesos, amb expressió detallada de les necessitats i les característiques del lloc a cobrir.   
42. Formalitzar els contractes de personal en representació del Consell.   
43. Adoptar les resolucions que corresponguen en matèria de situacions laborals del personal.   
44. Representar la Gerència en la realització dels actes jurídics amb l'acord previ del Consell, tret dels actes d'específica competència del Gerent, on no caldrà aquest acord.   
45. Representar la Gerència Municipal d'Urbanisme, quan expressament li ho delegue el President del Consell davant altres organismes públics i Entitats privades.   
46. Autoritzar adquisicions i subministraments de material fins la quantia que s'establesca reglamentàriament, i totes aquelles de quantia fixa i venciment periòdic consignades en pressupost.   
47. Ordenar pagaments fins la quantitat que reglamentàriament es determine.   
48. Proposar al President l?Ordenació de pagaments per quantia superior a l'establerta reglamentàriament per al Gerent, i executar les ordres de pagament acordades pel President.   
49. Realitzar arqueigs conjuntament amb l'Interventor i el Caixer i autoritzar-hi els documents bancaris, inclosos talons i xecs, amb l'acord previ del Consell quan excedesquen de la quantitat que es determine reglamentàriament.   
50. Totes aquelles competències que expressament li delegue el Consell de la Gerència d'Urbanisme.   
CAPITOL IV  
Funcionament  
Article setze  
El Consell de Gerència celebrarà sessió ordinària dues vegades al mes, i extraordinària mitjançant convocatòria del President del Consell realitzada amb una antelació de dos dies.   
Els representants de les entitats ciutadanes o participants podran intervenir en aquells assumptes que els afecten directament, amb veu però sense vot, i amb la sol·licitud prèvia al President del Consell abans del començament de la sessió.   
Article disset  
Les deliberacions seran dirigides pel president, i si hi manca pel Vice-president i caldrà la concurrència d?un mínim de tres membres perquè aquesta puga celebrar-se, entre els quals cal que figure el President o el Vice-president, i sempre amb l'assistència del Secretari.   
Els acords del Consell de Gerència s'adoptaran per majoria simple dels assistents. Dirimirà en cas d'empatament el vot de qualitat del President.   
Article divuit  
L'assistència a les sessions del Consell de Gerència s'estableix com obligatòria per a tots els seus membres, i també per al Gerent i el Secretari i l'Interventor de la Gerència, els qual únicament tindran veu.   
Article dinou  
La convocatòria i l'Ordre del Dia de les sessions serà redactat pel Secretari i el Gerent d'acord amb el President.   
Article vint  
Les sessions que celebre el Consell de Gerència no tindran caràcter públic i se celebraran en els locals que ocupe la Gerència Municipal, per bé que puguen ser convocades, si s'escau, persones que a judici del Consell convinga oir en algun assumpte concret i molí en especial els Caps de Servei de la Gerència.   
Article vint-i-u  
De cada sessió serà lliurada pel Secretari Acta en la qual hauran de constar la data i l'hora en què comença i acaba, els noms del president i els membres presents, els assumptes tractats, els acords adoptats, amb indicació sintètica de les opinions emeses, i l?expressió dels vots.   
TITOL TERCER  
Personal  
Article vint-i-dos  
En la Gerència s'integraran, d'acord amb el que disposa el Reglament de Gestió Urbanística, els efectius personals de caràcter pluridisciplinar i especialitzat que requeresquen les funcions que se li transfereixen.   
Article vint-i-tres  
La Gerència Municipal d'Urbanisme comptarà a tal finalitat amb el personal següent:   
a) Personal Tècnic, Administratiu i Subaltern de la plantilla de l'Ajuntament de Valencia.   
b) Personal Tècnic i Administratiu que es contracte per al compliment dels seus fins.   
c) Personal Administratiu, Subaltern i Obrer sotmés a la legislació laboral.   
d) Personal que en virtut de concurs o oposició, convocada a l'efecte per la Gerència Municipal d'Urbanisme, adquiresquen la condició de funcionari de tal organisme.   
Article vint-i-quatre  
La situació administrativa dels funcionaris de l'Ajuntament de València que s'adscriuen voluntàriament a la Gerència, en base al que preceptua l'article anterior, es regularà d'acord amb el que estableix la legislació vigent sobre situacions administratives.   
Article vint-i-cinc  
Els drets i les obligacions del personal de la Gerència seran els propis dels funcionaris d?Administració Local.   
Article vint-i-sis  
1. Les retribucions del personal funcionari i contractat administratiu de la Gerència d'Urbanisme seran les que resulten de la valoració del lloc de treball que ocupen. En aquells supòsits en els quals el lloc de treball siga comú a l'Ajuntament i a la Gerència, tant les retribucions bàsiques com el complement específic hauran de coincidir.   
2. Pel que fa al personal laboral es regularà per la corresponent reglamentació laboral.   
Article vint-i-set  
Les retribucions del personal de la Gerència Municipal d'Urbanisme s'abonaran amb càrrec al seu Pressupost.   
TITOL QUART  
Regim econòmic de la Gerència  
CAPITOL I  
Hisenda  
Article vint-i-vuit  
El Patrimoni de la Gerència Municipal d'Urbanisme estarà constituït per les quantitats que inicialment es consignen en els pressupostos de l'Ajuntament de València, i per la resta de drets que se li assignen.   
Article vint-i-nou  
La Hisenda de la Gerència Municipal d'Urbanisme estarà integrada pels recursos següents:   
1. Auxilis, donatius i herències concedides per a fins urbanístics.   
2. Subvencions estatals que se li concedesquen per a fins urbanístics i en especial les regulades per la Llei del Sòl.   
3. Altres assignacions que per a fins urbanístics es consignen en els pressupostos de l'Ajuntament de València.   
4. Productes de les alienacions de terrenys afectats, en els termes de la Llei del Sòl, al Patrimoni Municipal del Sòl i els que es produesquen com conseqüència de les alienacions de terrenys i solars resultants d'obres realitzades per la Gerència.   
5. Rendiments d'exaccions de naturalesa urbanística autoritzades o que en l'esdevenidor s'autoritzen.   
6. Taxes corresponents a prestacions de serveis per la Gerència d'Urbanisme.   
7. Aprofitaments especials que corresponguen a béns gestionats o administrats per la Gerència d'Urbanisme.   
8. Rendes i productes del seu patrimoni.   
9. Import dels emprèstits concertats per a la realització d'obres i serveis de la seua competència.   
10. Participacions o ingressos que procedesquen de convenis de caràcter urbanístic amb altres organismes públics o Entitats privades.   
11. Import de les multes imposades per infraccions en matèria d'urbanisme.   
12. Qualssevol altre recurs que, legalment o reglamentàriament, s'escaiga.   
Article trenta  
La Gerència Municipal d'Urbanisme es beneficiarà de les mateixes exempcions, bonificacions fiscals i resta de beneficis que la Corporació que la crea.   
CAPITOL II  
Pressupostos  
Article trenta-u  
La Gerència Municipal d'Urbanisme redactarà anualment un projecte de Pressupost, que haurà de ser sotmès a l'Ajuntament de València per a l?aprovació. Les seues previsions es consignaran en les corresponents partides dels Pressupostos de l'Ajuntament de València.   
Igualment, la Gerència d'Urbanisme haurà de sotmetre anualment a l'Ajuntament de València la rendició dels comptes de liquidació del pressupost, i també les d?Administració del Patrimoni de la Gerència, que es publicaran com a apèndix dels Comptes Generals d'aquell.   
TITOL CINQUE  
Règim jurídic  
Article trenta-dos  
Els actes i els acords del Consell de Gerència o del Gerent semblantment que els dels òrgans municipals ordinaris són executius en la forma que determinen aquestes normes, i els seran aplicats els preceptes continguts en la legislació local sobre la matèria.   
Article trenta-tres  
Per a exercitar accions civils, mercantils i privades contra la Gerència, hauran de complir-se els tràmits previs que són preceptius per a exercitar-les contra les Corporacions Locals.   
Article trenta-quatre  
Contra les Resolucions del Consell de Gerència o del Gerent, en l'exercici de competències pròpies, procedirà el recurs de reposició previ al contencioso-administratiu d'acord amb la Llei reguladora de la matèria.   
Article trenta-cinc  
Pel que fa a la responsabilitat de la Gerència són d?aplicació les normes pertinents d'ordenament jurídic vigent que determinen i regulen les responsabilitats de les Corporacions Locals.   
DISPOSICIO FINAL  
Aquests Estatuts entraran en vigor el mateix dia de la publicació en el Butlletí Oficial de la Província.   
DISPOSICIONS TRANSITORIES  
Primera  
Als efectes de llur adscripció a la Gerència Municipal d'Urbanisme, els funcionaris de carrera de l'Ajuntament de València que vulguen d'integrar-se en tal organisme presentaran en el termini d'un mes, a comptar des de l'entrada en vigor d'aquests Estatuts, la sol·licitud escaient, en la qual faran constar el lloc de treball que ocupen en la Corporació Municipal, la titulació i els coneixements en les matèries que són competència de la Gerència. Sobre tals sol·licituds decidirà, a proposta del Gerent, el Consell de Gerència que formularà a l'Alcaldia-Presidència la corresponent relació de funcionaris que li han de ser transferits.   
Segona  
Els expedients sobre les matèries objecte de transferència, adés iniciats amb anterioritat a l'entrada en vigor d'aquests Estatuts, adés que s'inicien amb posterioritat a tal data, seran informats per les unitats administratives actualment encarregades d?això fins que siga aprovada pel Consell l?estructuració dels Serveis de la Gerència i decretada per l'Alcaldia-Presidència l?adscripció de funcionaris per a cobrir els llocs d'aquesta almenys en un 50 %, que haurà de produir-se en un termini no superior a tres mesos des de l'entrada en vigor d'aquests Estatuts.   
Tercera  
En el termini màxim de dos mesos des del seu nomenament, el Gerent Municipal d'Urbanisme presentarà al Consell de la Gerència una estructuració dels seus Serveis, amb una distribució qualificada dels llocs de treball i els professionals mínims necessaris per al desenvolupament de les funcions de la Gerència.   
Quarta  
La Gerència Municipal d'Urbanisme assumeix dins la competència que se li assigna tots els drets i les obligacions que per a l'Ajuntament es deriven de concessions o contractes en vigor, i li incumbeix la perfecció o pagament, si s'escau, dels cànons que als concessionaris o contractistes corresponguen, mentre el títol d'aquests es trobe vigent.


Còpia Permalink ELI